text: Fem unge mænd anholdt efter biljagt
  17 januar 2015 kl. 08.00
  Fem unge mænd flygtede i nat, da en patruljevogn forsøgte at standse dem.
  Klokken 01.04 ser politiets patruljevogn en mistænksom bil i Vojens, hvor der sidder fem unge mænd.
  Da de forsøger at standse bilen, flygter de fem og politiet sætter efter dem.
  I Over Jerstal i Hovedgaden Vest lykkes det politiet at standse den flygtende bil.
  De fem mænd i bilen er i alderen mellem 17 og 20 år, og bliver anholdt og tiltalt for forsøg på tyveri, da der i bagagerummet er gemt både brækjern, handsker, skarp tang samt bilen har fået påmonteret to forskellige stjålne nummerplader.
  Føreren af bilen er en 17-årig mand påvirket af stoffer. 
  Han er nu sigtet for at køre bil uden førerret, samt har fået en sigtelse for at køre med euforiserende stoffer i blodet.
  Ejeren af bilen får en sigtelse for at have overladt bilen til en mindreårig uden kørekort, og ladet denne køre.
  En anden ung mand har 6 gram hash på sig, og er sigtet for besiddelse af euforiserende stoffer.
  En tredje af mændene bliver sigtet for overtrædelse af våbenloven, da han bærer en ulovlig foldekniv.
  I alt ti sigtelser, og de unge mænd kan se frem til bøder, og måske fængselsstraffe.
  